רשות המסים בישראל 

בקשה לקבלת מידע - R.F.I - להקמת מערכות הקלטה בחדרי חקירות     מספר 1/2015

בין יתר סמכויות עובדי רשות המסים בישראל (להלן: "הרשות") סמכויות חקירה עפ"י דין. החקירות האמורות מבוצעות בחדרי חקירות שבמשרדי הרשות ברחבי הארץ. הרשות  מעוניינת בקבלת מידע בדבר  גופים בעלי יכולת לספק ולתחזק מערכות להקלטה, ארכוב, תמלול ותחקור של חקירות והדגמתן. המשיב לא יהיה זכאי לכל פיצוי או שיפוי בגין הוצאות ו/או נזקים שיגרמו לו בקשר למענה לבקשת מידע זו. המשיב לא יהיה זכאי לכל פיצוי או שיפוי בגין הכנה ו/או הגשת מענה לבקשה זו. 

משיבים מוזמנים לפנות לרשות, אגף החקירות ומודיעין רח' בנק ישראל  5, ת.ד.  320  ירושלים  91002  מייל beniya@taxes.gov.il ולפקס 02-6664072 ולהעביר את כל הפרטים הרלוונטיים וכל מידע רלוונטי אחר על גבי שני עותקים קשיחים ושני עותקים אלקטרוניים (בפורמט Office / PDF ), עד ליום 25.3.2015  עד לשעה 12.00  לידי מר בני ינאי.

מודגש כי הרשות טרם החליטה אם לפרסם מכרז בנושא, פנייה זו אינה בבחינת הזמנה להציע הצעות ואינה חלק מהליכי מכרז. הפנייה נועדה לקבלת מידע בלבד, ובעקבותיה תשקול הרשות את המשך פעולותיה בהתאם לשיקולים מקצועיים וענייניים. 
אם יתקיים הליך מכרז בעתיד, תהיה הרשות רשאית לשנות או להוסיף תנאים ודרישות – הכול לפי שיקול דעתה המקצועי ובהתאם לצרכיה. 
הרשות שומרת לעצמה את הזכות לפנות, ככל שיידרש, למי שענה על פנייה זו בבקשה להשלמת מידע והבהרות, להצגת מצגות והדגמות, לביצוע פיילוט, לביקור באתרי לקוחות ולביקור באתר הספקים שיענו לפנייה זו. 

אין בפנייה זו כדי ליצור מחויבות כלפי מי מהמשיבים לפנייה.

1.	דרישות המערכות
1.1	מערכת ההקלטה והארכיב
1.2	המערכת תיבנה תוך ניצול ההתפתחויות הטכנולוגיות המתרחשות ומוכרזות מידי יום לצורך בניית מערכות המבוססות על טכנולוגיה בעלת פוטנציאל לשיפור, ככל שתהליך התקינה והחידושים הטכנולוגיים ילכו ויתקדמו.
1.3	המערכת תיבנה תוך מתן יכולת גידול והתרחבות.
1.4	תפעול המערכות יהיה פשוט ונוח, ויצריך התערבות מינימלית של האחראים על המערכת. ממשק המערכת יהיה בעברית.
1.5	קבצי הוורד המתומללים נדרשים להיות מסונכרנים לקבצי השמע והחוזי כך שניתן יהיה לחפש על גבי קבצי הוידאו לפי מילה או צמד מילים. ובהקשה על מילה במסמך הוורד על הסנכרון לאתר את הקטע בקובץ השמע והחוזי.
1.6	בשל היותם של שרתי ההקלטה stand alone  יוקם על ידי הספק מאגר מידע המרכזי, אשר ימצא במשרדי הנהלה, ובו תותקן מערכת ניהול שתאפשר לבצע חיפושים על תוכן שמע/חוזי  אשר יועבר מהיחידות השונות תוך שמירה על סנכרון עם תוכן ההקלטה. 
1.7	המערכת תאפשר הקלטת חוזי באיכות HD ושמע לפחות באיכות של AAC-LC 32 kHz 128 kbit/s.
1.8	תוספת יכולות התמלול והסנכרון למערכת תאפשר למשתמשי המערכת לבצע חיפוש על ארכיון ההקלטות המלא של הסניף הרלוונטי בכפוף להרשאות המשתמש המתאימות. תוצאות חיפוש כלשהו הינה מסך המכיל את הוידאו במיקום הרלוונטי ואת הטקסט הרלוונטי. 
1.9	בכל חדר חקירות / איזור יותקנו 2 מצלמות ומיקרופונים בכמות מתאימה לכיסוי מושלם של החדר / איזור . מצלמה אחת תכסה את כל שטח החדר ומצלמה נוספת תתמקד בנחקר. קביעה סופית של מיקום המצלמות והמיקרופונים תבוצע בשטח, במשותף עם המזמין.
1.10	הציוד בחדרים ובאזורים הנוספים יותקן בהתקנה מוסלקת (סמויה).
1.11	המערכת תקליט את 2 ערוצי החוזי (2 מצלמות), את כל ערוצי השמע (לפי מספר המיקרופונים בכל אחד מהחדרים/אזורים) וערוץ שמע נוסף אשר הינו ערוץ מאוחד של כלל המיקרופונים באותו החדר/איזור.
1.12	המערכת תכלול בין היתר, מטריצת שמע דיגיטאלית, אשר תאפשר איחוד של ערוצי השמע בכל חדר/איזור לערוץ שמע מאוחד, בודד. מטריצת השמע הדיגיטלית תאפשר עיבוד קול דיגיטלי שיתגבר בין היתר בעיות הדהוד (ECO), הפחתת רעשי רקע ועוד.
1.13	מכל חדר/איזור יוקלטו כל ערוצי השמע המקוריים וערוץ השמע המאוחד. ערוץ השמע המאוחד יהיה גם הערוץ אליו יאזינו המשתמשים השונים כברירת המחדל של המערכת.
1.14	בכל אחד מאתרי חדרי  החקירות תותקן עמדת צפייה ושליטה על החדר הספציפי בו היא מותקנת. מעמדה זו יתפעל המשתמש את המערכת. בעמדה תהיה תוכנת הקלטה ייעודית  שתותקן במחשב של המזמין המשמש את המשתמשים גם לצרכים מנהלתיים שונים. באחריות הקבלן, בתיאום ואישור המזמין, לבצע הפרדה פיזית של רשתות, כך שמחשב בודד יופעל ב-2 רשתות שונות – האחת רשת מנהלתית של המזמין והשנייה רשת ייעודית שתוקם על ידי הקבלן ואשר עליה תופעל המערכת.
1.15	הקובץ המוקלט יישמר על כוננים קשיחים של המערכת תוך כדי ביצוע ההקלטה.
1.16	המערכת תאפשר תחילת וסיום חקירה במסכים תוכנתיים מסכים ייעודיים, אשר באחריות הקבלן לפתח.  מסכים תוכנתיים אלה ישולבו ויוצגו במסגרת הקלטה, הן בתחילת ההקלטה והן בסיומה, למשך פרק זמן שייקבע. הערכים הנדרשים למילוי על ידי המשתמש יהיו תאריך, שם ומספר תיק, שם הנחקר, שם החוקר, תאריך, מס' חדר חקירה וערכים נוספים אשר יוגדרו על ידי המזמין בעת הפיילוט.
1.17	מפתח לתיוק קבצים (שם קובץ) יתואם עם המזמין ויהיה בנוי מפרמטרים שונים, באופן ששם הקובץ השמור יהיה חד ערכי. נושא זה יוגדר עם המזמין בעת הפיילוט. מפתח זה יעשה שימוש גם בערכים אשר יוזנו על ידי המשתמש בעת התחלת וסיום ההקלטה.
1.18	המערכת תכלול מערך אכסון שביכולתו לאגור קבצים לתקופה של 2 שנים לפחות בשיטת FIFO. 
1.19	על המערכת לאפשר ניהול הרשאות משתמשים ברמת החקירה, החדר, וההקלטה הבודדת.
1.20	פריסת המערכות תאפשר גידול בריכוזים קיימים, גידול בריכוזים חדשים, גידול ביחידות הקצה, גידול בעמדות שליטה, גידול במשתמשים, הוספת אתרים נוספים אשר יהיו חלק מהמערכת הארגונית הכוללת.
1.21	פריסת מערך הכבלים תעשה כך, שתתאפשר חלוקה של המערכת למקטעים והוספת מקטעים ככל שיידרש.
1.22	רזולוציית אות חוזי – 4CIF ורזולוציות נמוכות יותר - 2CIF, CIF לכל המצלמות ולמצלמה בודדת, על פי הגדרה הניתנת לשינוי במערכת באופן פרטני לכל מצלמה.
1.23	קצב הקלטה חוזי – 25 FPS (PAL) למצלמה, ללא תלות במספר המצלמות המוקלטות ברגע נתון.
1.24	קצב צפייה– 25 FPS (PAL) למצלמה, ללא תלות במספר המשתמשים הצופים במצלמות ברגע נתון.
1.25	קצב אחזור – 25 FPS (PAL) למצלמה, ללא תלות במספר המשתמשים הצופים במצלמות ברגע נתון. 
1.26	דגימת אות שמע – 16KHz לפחות.
1.27	כמות כניסות חוזי – 26 כניסות לפחות, אולם באם יידרשו יותר כניסות בהתאם לפתרון המוצע, תוגדל כמות הכניסות בהתאם לפתרון המוצע.
1.28	כמות כניסות שמע – 34 כניסות לפחות, אולם באם יידרשו יותר כניסות בהתאם לפתרון המוצע, תוגדל כמות הכניסות בהתאם לפתרון המוצע.
1.29	המערכת תכלול מגוון של חלוקות מסך אפשריות.תצוגות אלה יהיו דינמיות ויאפשרו מעבר של המשתמשים בין התצוגות בכל רגע נתון. תצורות המסך הסופיות והמועדפות ייקבעו עם המזמין בשלב הפיילוט.
1.30	המערכת תאפשר בכל רגע נתון מעבר בין ערוצי השמע השונים. המערכת תאפשר האזנה לערוץ שמע ללא תלות בערוץ החוזי הנצפה.
1.31	ערוצי השמע והחוזי באזור נבחר יהיו בסנכרון מלא אחד לשני.
1.32	המשתמש בחדר החקירות יזין במסך ייעודי את פרטי החקירה. השדות הנדרשים להזנה יוגדרו על ידי המזמין. שדות אלו ייקבעו בשלב האפיון עם הלקוח
1.33	מסך זה יוקלט בעת הפעלת ההקלטה ו/או יצורף באופן אוטומטי כקובץ נלווה הניתן לקריאה באמצעות תוכנות Microsoft Word/Excel, Adobe Acrobat reader ובהתאם להחלטת המזמין השלבי פיילוט.
2.	מערכת תחקור
2.1	בחדר הבקרה יותקנו 4 עמדות. כל אחת מהעמדות תאפשר צפייה בזמן אמת בחקירות המתקיימות בחדרים השונים, עד ל16 מצלמות בו זמנית. מעמדות אלה ניתן יהיה לבצע בחירה של החדר בו נדרש לצפות. בכל אחת מהעמדות תינתן אפשרות לצפייה במספר חדרים בו זמנית, על פי בחירת חדרים משתנה בהתאם לצורכי המשתמש ובהתאם להגדרות סופיות שיאופיינו במסגרת הפיילוט. המשתמש יוכל להגדיר באופן דינאמי את החדרים ויגדיר איזה מהחדרים יהיה זה שיישמע. השמע והחוזי מהאזור הנבחר יהיו בסנכרון מלא אחד לשני. בכל אחת מהעמדות יותקנו אוזניות לשמיעת החדר הנצפה. תתאפשר הפעלה מלאה מעמדות אלה, כולל התחלת הקלטה, עצירת הקלטה וסיום הקלטה. כמו כן, בעמדות אלה ניתן יהיה לבצע אחזור של הקלטות קודמות.
2.2	בנוסף לעמדות אלה, יותקנו עמדות נוספות בחדרים של בעלי תפקידים שונים שיוגדרו על ידי המזמין. הפונקציונאליות בעמדות אלה תהיה מלאה, בדומה לפונקציונאליות הנדרשת בעמדות חדר הבקרה.
2.3	המערכת תאפשר האזנה לערוץ שמע נבחר גם אם לא נצפה החדר ספציפי באותה העת.
2.4	המערכת תאפשר סימון של מקטעים על ידי המשתמשים השונים, הן בחדר החקירות עצמו והן בחדר הבקרה ובעמדות הנוספות. סימון מקטעים יבוצע הן תוך כדי ההקלטה והן בעת אחזור.
2.5	המערכת תאפשר שמירת מקטעים אלה תוך כדי ההקלטה ושליחתם בדוא"ל, בהתאם לצורכי המשתמשים השונים. הן כלינקים לשימוש פנים משרדי והן תאפשר יצוא לפורמט סטנדרטי לצורך ניגון מחוץ למשרדי רשות המיסים. 
2.6	המערכת תאפשר אחזור של קטעים מחקירה מתבצעת, תוך כדי הקלטה בזמן אמת.
2.7	המערכת תאפשר שמירת הקובץ בפורמט חוזי ושמע. במקרה זה יהיו מסונכרנים 2 ערוצי החוזי (2 מצלמות) וערוץ השמע המשולב. כמו כן, לצרכי תמלול החקירה, תאפשר המערכת שמירה של ערוץ השמע המשולב בלבד. קבצים אלה יהיו ניתנים לפתיחה מתוכנות מקובלות ונפוצות וישמרו בפורמט סטנדרטי (mp4, mkv, avi, aac, wmv).
2.8	הקובץ המוקלט (הן חוזי והן שמע) יכלול חתימה דיגיטאלית, אשר לא תאפשר עריכה של הקובץ ללא שתפגע מקוריותו. למערכת ולכל דיסק DVD המיוצא ממנה יצורך כלי תוכנתי המאפשר בדיקת מהימנות הקובץ למקור. 
2.9	במידת הצורך, יידרש הקבלן למתן עדות בבתי המשפט השונים בנושא זה.
2.10	המערכת תאפשר חיווי והתראה בעת אובדן ערוץ חוזי ו/או ערוץ שמע. החיווי יבוצע במספר אופנים – 
2.10.1	חיווי ויזואלי על מסך המשתמש (גם משתמשים בחדרי החקירות, גם משתמשים בחדר הבקרה וגם משתמשים בחדרי בעלי התפקידים).
2.10.2	חיווי קולי בעמדת המשתמש (גם משתמשים בחדרי החקירות, גם משתמשים בחדר הבקרה וגם משתמשים בחדרי בעלי התפקידים).
2.10.3	דוא"ל ו-SMS למשתמשים מוגדרים.
2.10.4	המערכת תאפשר חיווי ויזואלי על סטטוס ההקלטה במסך המשתמש. החיווי יכלול בין היתר את המצבים הבאים: הקלטה, עצירה (PAUSE), סיום הקלטה.
2.11	על המערכת לאפשר ניהול הרשאות משתמשים ברמת החקירה, החדר, וההקלטה הבודדת.

3.	שרידות המערכת
3.1	על המערכת לעמוד בדרישות שרידות ויתירות. את שרת המערכת יש לפצל לשני שרתים המגבים זה את זה למקרה של קריסה. כל מצלמה ומיקרופון בחדר ספציפי מחוברים לממיר וידאו/אודיו אחר, כך שקריסה של אחד הממירים לא תנטרל את יכולת ההקלטה מהחדר.
3.2	ריכוז המערכות הראשי יהיה בחדר הבקרה או בחדר השרתים אם ישנו במתקן הרשות הרלוונטי. בחדר זה יותקנו כל שרתי המערכת השונים, מיקסרים, ממירים מערך ה-STORAGE, מתגים, צורבים וכל ציוד מרכזי נדרש נוסף.
3.3	בנוסף, בסיום ההקלטה יישמר הקובץ באופן אוטומטי על DVD בשני אופנים 
3.3.1	השמע והחוזי מהאזור הנבחר. ערוץ השמע שיישמר יהיה הערוץ המשולב, חוזי יכלול מסך מפוצל של המצלמות באזור הרלוונטי. השמע והחוזי יהיו בסנכרון מלא אחד לשני. כמו כן המערכת תאפשר, באופן יזום על ידי המשתמש, שמירה של מצלמה ספציפית וערוץ השמע המשולב. במקרה זה תוצג המצלמה על מסך מלא. השמע והחוזי יהיו בסנכרון מלא אחד לשני. במידה ונפח ההקלטה יהיה גדול מקיבולת של DVD בודד (עד כשעתיים), תבצע המערכת שמירה של מספר קבצים על כמות מדיות נדרשת בהתאם למשך ההקלטה הכולל ותמספר אותן בהתאם באופן אוטומטי.
3.3.2	שמע בלבד לצורכי תמלול. ערוץ השמע שיישמר יהיה הערוץ המשולב.
3.3.3	באם יהיה מעוניין המשתמש לשמור יותר מעותק אחד, יוכל לבצע זאת באופן יזום.